
Köralak metrológiai vizsgálata profilprojektorral történő mérések során

Lemezalkatrészek geometriai elemeinek mérései során alkalmazott hosszméréstechnikai módszer a profilprojektorral történő, valójában 2D méréstechnikai eljárás. 2D méréstechnikában az egyes geometriai elemeket (egyenes, kör, ellipszis) és ezen elemek jellemző paramétereit matematikai úton történő becsléssel határozzuk meg. Munkám során a köralak mérésének és matematikai illesztési módszereinek vizsgálatával foglalkoztam.
A dolgozat részletesen ismerteti az iparban használt átmérő, köralak meghatározási módszereket a koordináta méréstechnikában. Az ismertetett módszerek 2 dimenzióban felvett koordináta pontokra illesztenek kört.
A dolgozathoz elvégzett méréseket és eszközöket a harmadik fejezet tárgyalja. A mérések különböző átmérőjű kalibráló gyűrűkön történtek profilprojektoron. A gyűrűk tényleges mérete univerzális- ill. egyetemes mikroszkópon lettek megmérve. A vizsgálat során minden átmérőre egy előre meghatározott mérési pontszám sorozat szerint lettek a koordináta pontok felvéve.
Dolgozatomban azt a célt tűztem ki, hogy meghatározzam, hogy mekkora mérési pontszám elfogadható egy kör paramétereinek a meghatározásához az egyes illesztési módszerek alkalmazása során.



